આ કૌભાંડ મામલે સીબીઆઈને ઈટાલીથી જે માહિતી મળી છે તેના આધારે સીબીઆઈ સીઆરપીસી કલમ-૧૬૬ હેઠળ પુરાવા તરીકે ઉપયોગ કરશે. એક સિનિયર અધિકારીએ જણાવ્યું કે અમે તમામ પાસાંઓ અંગે તપાસ કરી રહ્યા છીએ. અમે આ કેસમાં એવા લોકોની પૂછપરછ કરીશું કે જેમના નામનો ઉલ્લેખ ઈટાલીની કોર્ટમાં થયેલી સુનાવણીમાં થયો હતો. સીબીઆઈના જણાવ્યા અનુસાર ઈટાલીમાં આ કેસની સુનાવણી દરમિયાન હાથથી લખાયેલી એક નોટ પ્રો‌િસક્યુશને રજૂ કરી હતી, તેમાં ૧૫ શબ્દ લખ્યા હતા. તેમાંથી કેટલાંક નામ ભારતમાં રાજકારણ સાથે સંકળાયેલા લોકોના હતા. તેના આધારે સીબીઆઈ હવે આ મામલે કોને કોને પૈસા મળ્યા હતા? તેની તપાસ હાથ ધરશે.